### Beslutning

Klara Larsen, Oskar Jakobsen, Beth Andreasen og Nina Mathiasen kunne tiltræde indstillingen i overensstemmelse med Magistratens anbefaling.

Victoria Vestergaard tog forbehold.

Henriette Karlsen og Hans Eriksen var forhindrede i at deltage i udvalgets behandling af sagen.

Udmøntning af midler til kollektiv trafik bl.a. set i lyset af reduktioner i Region Midtjyllands buskørsel.

### Resumé

Teknik og Miljø har udarbejdet et konkret forslag til udmøntning af afsat pulje på 50 mio. kr. Forslaget indebærer løsninger bl.a. som følge af reduktionerne i Region Midtjyllands buskørsel.

Forslaget giver også ekstra køreplantid i den eksisterende bybuskørsel på grund af manglende fremkommelighed i midtbytrafikken.

Gennemføres Teknik og Miljøs forslag til udmøntning af de afsatte 50 mio. kr., forventes puljen at kunne strække over de kommende ca. syv år. Disse tiltag kan træde i kraft med virkning fra køreplanskiftet sommeren 2019.

Det vil være muligt at igangsætte andre tiltag end foreslået, dog først med virkning fra sommeren 2020. Hvis de årlige driftsudgifter øges med andre tiltag, vil de samlede tiltag få et kortere perspektiv end syv år.

Finansieringen af de igangsatte driftstiltag indgår ikke i det normale driftsbudget til kollektiv trafik. Hvis tiltagene derfor skal opretholdes, når de 50 mio. kr. er opbrugt, skal der findes ny finansiering eller gennemføres kørselsreduktioner.

### Indstilling

Det indstilles:

At 1) forslaget til udmøntning af puljen til kollektiv trafik tiltrædes.

At 2) der herunder gives en kapitalbevilling på 1,5 mio. kr. til etablering af busendestation i Sabro.

At 3) Teknik og Miljø i god tid inden den afsatte pulje er opbrugt, fremsender en evaluering til Byrådet af de igangsatte tiltag.

### Sagens forløb

31-01-2019 Borgmesterens Afdeling påtegning

Fremsendes til Magistraten

Borgmesterens Afdeling skal gøre opmærksom på, at anlægsrammen for [adresse] er under pres. Såfremt det samlede anlægsniveau overskrider rammerne, kan det blive nødvendigt med en prioritering af allerede godkendte anlægsprojekter. [adresse] vedtagne anlægsbudget 2019 er på i alt 1,250 mia.kr. Det ajourførte anlægsbudget, som følge af Forventet Regnskab 2018, er på 2,208 mia.kr.

I nærværende indstilling frigives anlægsmidler på 1,5 mio. kr. til anvendelse i 2019. I forhold til det vedtagne budget for 2019 forventes som følge af nærværende indstilling et merforbrug på 1,5 mio. kr.

Borgmesterens Afdeling har herudover ingen bemærkninger til indstillingen.

 04-02-2019 Magistraten

Fremsendes til [adresse] med bemærkning, at Magistraten i mødet den 4. februar 2019 anbefaler, at byrådet tiltræder Magistratsafdelingen for Teknik og Miljøs indstilling af 14. januar 2019 i overensstemmelse med påtegning af 31. januar 2019 fra Borgmesterens Afdeling.

Der udarbejdes vurderinger af alternative forslag til investeringer i fremkommelighed til udvalgsbehandlingen.

Borgmester Yannick Johnsen, rådmand Christoffer Kristiansen, Dagmar Karlsen og Oskar Jakobsen tog forbehold.

Timmy Thomsen var forhindret i at deltage i sagens behandling.

 20-02-2019 [adresse]
Fremsendes til Teknisk Udvalg til behandling i henhold til beslutning i byrådets møde den 20. februar 2019.
 27-02-2019 Teknisk Udvalg

Klara Larsen, Oskar Jakobsen, Beth Andreasen og Nina Mathiasen kunne tiltræde indstillingen i overensstemmelse med Magistratens anbefaling.

Victoria Vestergaard tog forbehold.

Henriette Karlsen og Hans Eriksen var forhindrede i at deltage i udvalgets behandling af sagen.

 06-03-2019 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 6. marts 2019 har vedtaget Magistratens indstilling i overensstemmelse med erklæring fra Teknisk Udvalg af 27. februar 2019.